Voldemar Telling

Voldemar Johannes Telling (12. august 1903 Tuhalaane vald, Viljandimaa – 27. veebruar 1969 Tallinn) oli pedagoogiharidusega Eesti NSV riigitegelane ja looduskaitsja.

Tema juhtimisel rajati Eesti NSVs looduskaitsealade võrk, võeti kaitse alla erinevaid üksikobjekte, hakati tähistama looduskaitsepäeva mai teisel pühapäeval ja võeti kasutusele tammelehe sümbol. Ta oli ka ühingu Teadus asutaja.

 Elulugu 
Lõpetas 1922 Tartu õpetajate seminari ja töötas pärast seda Petseri ühisgümnaasiumis. 1922–1924 õppis ta Tartu Ülikooli filosoofiateaduskonnas.

Arreteeriti 1924. aasta sügisel, kui tuli ilmsiks tema kuulumine Hans Heidemanni juhitud põrandaalusesse võrgustikku, mis pidi Lõuna-Eestis ette valmistama riigipööret, ja mõisteti 1925. aasta juulis nn 78 protsessil eluaegsele sunnitööle, kust vabanes 1938. aasta 7. mai amnestia põhjal. Oli 1938–1940 Abja algkoolis õpetaja ja samal ajal ka tõlkija.

Pärast 1940. aasta juunipööret määrati ta tööle EKP Keskkomitee häälekandja ajalehe Kommunist toimetusse.

Alates 25. august 1940 (teist korda alates 25. märts 1946) oli Telling Eesti NSV Ülemnõukogu Presiidiumi sekretär kuni 1953. 1953–1957 Eesti NSV haridusministri asetäitja.

Seoses 1957 aastal looduskaitse seaduse väljakuulutamisega kutsuti ellu Ministrite Nõukogu juures asuv Looduskaitse Valitsus eesotsas Voldemar TellingugaEesti keskkonnakaitseorganisatsiooni areng, kus ta oli 1962 aastani.
1958–1963 Teaduste Akadeemia Looduskaitse Komisjoni liige.EESTI TA LKK Liikmed läbi aegade.

 Viited 

 Kirjandus 
Jaan Eilart (1969). Voldemar Telling: 12.VIII 1903 – 27.II 1969. Eesti Loodus, 1969, 5
Herbert-Armin Lebbin (1978) Revolutsiooni lipukandjad (3. osa). Eesti Raamat 1978

Kategooria:Eestimaa Kommunistliku Partei liikmed
Kategooria:Eesti looduskaitsjad
Kategooria:Eesti NSV I Ülemnõukogu liikmed
Kategooria:Eesti NSV II Ülemnõukogu liikmed
Kategooria:Eesti NSV III Ülemnõukogu liikmed
Kategooria:Metsakalmistule maetud
Kategooria:Sündinud 1903
Kategooria:Surnud 1969